Εικόνα που περιέχει κείμενο, κέρμα, λογότυπο

Περιγραφή που δημιουργήθηκε αυτόματα

Αθήνα, 13 Νοεμβρίου 2024

**ΔΕΛΤΙΟ ΤΥΠΟΥ**

****

**ΥΠΟΤΡΟΦΙΕΣ ΜΑΡΙΑ ΚΑΛΛΑΣ**

**ΠΡΟΚΗΡΥΞΗ ΔΙΑΓΩΝΙΣΜΟΥ**

**Διαγωνισμό Λυρικού Τραγουδιού** για την απονομή **μίας υποτροφίας τελειοποίησης σπουδών,** επιπέδου Master ή Bachelor, σε αναγνωρισμένη Μουσική Σχολή του εξωτερικού κατά το ακαδημαϊκό έτος 2025-2026, προκήρυξε το Σωματείο «Υποτροφίες Μαρία Κάλλας», θεσμός που ιδρύθηκε από την ίδια τη μεγάλη καλλιτέχνιδα και εδρεύει στο Μέγαρο Μουσικής Αθηνών.

Η **Μαρία Κάλλας,** ευαίσθητη στις ανάγκες των νέων συναδέλφων της, προσέφερε γενναιόδωρα την αμοιβή της από τις ιστορικές παραστάσεις της στο Αρχαίο Θέατρο της Επιδαύρου για τη θέσπιση Υποτροφιών σε νέους Έλληνες καλλιτέχνες. Έτσι, το Σωματείο «Υποτροφίες Μαρία Κάλλας» **είναι ο μόνος θεσμός που φέρει το όνομα της μεγάλης καλλιτέχνιδος έχοντας ιδρυθεί από την ίδια**!

Η αποστολή δικαιολογητικών των υποψηφίων θα πραγματοποιηθεί στις αρχές Απριλίου 2025 και θα ακολουθήσει ακρόαση ενώπιον της Κριτικής Επιτροπής την οποία απαρτίζουν οι Αλεξία Βουλγαρίδου, Λουκάς Καρυτινός, Γιώργος Κουρουπός, Μίλτος Λογιάδης και Άρης Χριστοφέλλης. Πρόεδρος του Σωματείου είναι ο κ. Κώστας Πυλαρινός και Γεν. Γραμματέας, ο κ. Κυριάκος Λουκάκος.

Πληροφορίες για τους όρους του Διαγωνισμού, στην ιστοσελίδα του Συλλόγου «Οι Φίλοι της Μουσικής» που ευγενώς προσφέρει την οργανωτική υποστήριξη:

<https://sfm.gr/prokiryxi-diagonismou-ypotrofion-maria-kallas/>

Περισσότερα για το Σωματείο «Υποτροφίες Μαρία Κάλλας» θα βρείτε εδώ:<https://sfm.gr/ypotrofies-maria-kallas/>

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ  
ΕΥΧΑΡΙΣΤΟΥΜΕ

Πληροφορίες για αυτό το δελτίο:

**Μαριάννα Αναστασίου**  
Υπεύθυνη Επικοινωνίας και Συντονισμού Εκδηλώσεων

Μουσική Βιβλιοθήκη «Λίλιαν Βουδούρη»  
Σύλλογος Οι Φίλοι της Μουσικής  
στο Μέγαρο Μουσικής Αθηνών  
Τηλ. 210-7282771  
manastasiou@megaron.gr  
www.mmb.org.gr / www.sfm.gr